OIV:n standardisointitoimet perustuvat sen jäsenvaltioiden tieteellisten asiantuntijoiden työhön. Toimien konkreettisena ilmentymänä ovat muun muassa julkaisut, joita päivitetään säännöllisesti järjestön antamien päätöslauselmien perusteella. OIV on julkaissut tähän mennessä useita standardeja sisältäviä säännöstöjä: Codex œnologique international (kansainvälinen viininvalmistussäännöstö), Code international des pratiques œnologiques (viininvalmistusmenetelmien kansainvälinen käytännesäännöstö), Recueil des méthodes internationales d’analyse des vins et des moûts (viinien ja rypäleen puristemehujen kansainvälisten määritysmenetelmien kokoelma), Recueil des méthodes internationales d'analyse des boissons spiritueuses (väkevien alkoholijuomien kansainvälisten määritysmenetelmien kokoelma), Norme internationale pour l'étiquetage des vins et des eaux-de-vie d'origine vitivinicole (viinien ja viininvalmistuksesta peräisin olevien tislattujen väkevien alkoholijuomien päällysmerkintöjä koskevat kansainväliset säännöt), Norme OIV des concours internationaux de vins et de boissons spiritueuses d'origine vitivinicole (viinien ja viininvalmistuksesta peräisin olevien väkevien alkoholijuomien osalta järjestettäviä kilpailuja koskevat OIV:n kansainväliset säännöt), liste des descripteurs pour les variétés et espèces de Vitis (viiniköynnöslajikkeiden ja lajien kuvausluettelo), description des cépages du monde (maailman viiniköynnöslajikkeiden kuvaus), liste internationale des variétés de vigne et de leur synonymes (viiniköynnöslajikkeiden ja niiden synonyymien kansainvälinen luettelo). Näiden julkaisujen lisäksi on mainittava useat päätöslauselmat ja selvitykset viinialaan liittyvistä eri aiheista.

Tammikuun 1. päivänä 2016 OIV:n jäseninä oli 45 valtiota, joihin kuuluvat pääasialliset tuottajamaat Yhdysvaltoja, Kanadaa ja Kiinaa lukuun ottamatta. OIV:n jäseninä on yhdeksäntoista Euroopan unionin jäsenvaltiota: Belgia, Bulgaria, Saksa, Ranska, Kreikka, Italia, Luxemburg, Malta, Alankomaat, Itävalta, Portugali, Romania, Ruotsi, Slovakia, Slovenia, Espanja, Tšekki, Unkari ja Kypros. OIV:n vuotuinen rahoitus on lähes 2,5 miljoonaa euroa, ja se on peräisin pääasiallisesti jäsenten ja tarkkailijoiden maksamista maksuista.

Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, viinirypäleet, rusinat ja muut viiniköynnöksestä saatavat tuotteet. Se on perustettu Pariisissa 3. huhtikuuta 2001 allekirjoitetulla kansainvälisellä sopimuksella, ja se jatkaa 29. marraskuuta 1924 tehdyllä kansainvälisellä sopimuksella perustetun kansainvälisen viiniköynnös- ja viiniviraston toimintaa.

–neuvoston direktiivi 2001/112/EY, annettu 20 päivänä joulukuuta 2001, elintarvikkeena käytettävistä hedelmätäysmehuista ja tietyistä vastaavista valmisteista (EYVL L 10, 12.1.2002, s. 58);

–Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta (EUVL L 39, 13.2.2008, s. 16);

–komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1);

–komission asetus (EY) N:o 607/2009, annettu 14 päivänä heinäkuuta 2009, neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta (EUVL L 193, 24.7.2009, s. 60);

–komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1);

–Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18);

–komission täytäntöönpanoasetus (EU) N:o 203/2012, annettu 8 päivänä maaliskuuta 2012, neuvoston asetuksen (EY) N:o 834/2007 soveltamista koskevista yksityiskohtaisista säännöistä annetun asetuksen (EY) N:o 889/2008 muuttamisesta luonnonmukaista viiniä koskevien yksityiskohtaisten sääntöjen osalta (EUVL L 71, 9.3.2012, s. 42);

–Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671);

–Euroopan parlamentin ja neuvoston asetus (EU) N:o 251/2014, annettu 26 päivänä helmikuuta 2014, maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta (EUVL L 84, 20.3.2014, s. 14).

Vaikka OIV:n päätöslauselmat eivät ole sellaisinaan sitovia unionin tasolla, eräät sen antamista ja julkaisemista päätöslauselmista vaikuttavat unionin lainsäädäntöön asetuksen (EU) N:o 1308/2013 nojalla. Seuraavissa YMJ-asetuksen säännöksissä on viittauksia OIV:n päätöslauselmiin:

–tietyt OIV:n hyväksymät ja julkaisemat analyysimenetelmät, joiden avulla määritetään viinialan tuotteiden koostumus ja joihin komission vahvistamien menetelmien on perustuttava, elleivät ne ole unionin tavoittelemaan päämäärään nähden tehottomia tai epäasianmukaisia (YMJ-asetuksen 80 artiklan 5 kohta);

–tietyt viininvalmistusmenetelmissä käytettävien aineiden puhtaus- ja tunnistevaatimukset, mikä tarkoittaa, että kyseisiä seikkoja koskevista OIV:n hyväksymistä ja julkaisemista säännöistä tulee automaattisesti sitovia unionissa (neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta 10 päivänä heinäkuuta 2009 annetun komission asetuksen (EY) N:o 606/2009 9 artikla,);

–OIV:n hyväksymät ja julkaisemat viininvalmistusmenetelmät, jotka komission on otettava huomioon, kun se hyväksyy tällaisia menetelmiä (YMJ-asetuksen 80 artiklan 3 kohdan a alakohta), sekä

–samat viininvalmistusmenetelmät, joita mahdollisesti käytettiin ennen niiden hyväksymistä YMJ-asetuksen 80 artiklan 3 kohdan mukaisesti unioniin tuotujen viinien tuotantoon (YMJ-asetuksen 90 artiklan 2 kohta).

Tietyt OIV:n hyväksymät ja julkaisemat päätöslauselmat vaikuttavat unionin lainsäädäntöön myös asetuksen (EY) N:o 2870/2000 nojalla. Asetuksen (EY) N:o 2870/2000 3 artiklassa viitataan OIV:n päätöslauselmiin, jos tietyn tislatun alkoholijuoman sisältämien aineiden osoittamiseen ja määrittämiseen ei ole säädetty yhteisön vertailumenetelmiä.

Unionilla on siis SEUT-sopimuksen 3 artiklan 2 kohdan nojalla yksinomainen toimivalta asiassa siltä osin kuin OIV:n päätöslauselmat voivat vaikuttaa unionin säännöstöön tai muuttaa niiden ulottuvuutta ja siltä osin kuin yksinomainen toimivalta on unionin sisäisen toimivallan käytön kannalta välttämätöntä. Ennen tällaisten päätöslauselmien äänestystä OIV:ssä neuvoston onkin vahvistettava unionin puolesta esitettävä yhteinen kanta SEUT-sopimuksen 218 artiklan 9 kohdan nojalla.

3. Unionin osallistuminen

3.1 Tämänhetkinen tilanne

Unionilla ei ole tällä hetkellä virallista asemaa OIV:ssä. Komission edustajat on kutsuttu yleensä epävirallisesti osallistumaan asiantuntijaryhmien, alatoimikuntien ja toimikuntien työhön ja käyttämään niiden kokouksissa puheenvuoroja. Heidät kutsutaan myös toisinaan osallistumaan ilman puheenvuoron käyttöoikeutta yleiskokoukseen, jossa OIV:n jäsenet hyväksyvät päätöslauselmia. He eivät osallistu toimeenpanokomitean työhön, eikä OIV:lle makseta rahoitusosuuksia.

Tällainen satunnainen osallistuminen on vähäistä, eikä komissio voi saada kaikkia tietoja uusien päätöslauselmien laadintatyöstä.